ddrg/super_eurlex huggingface dataset:
Úradný vestník L 204 , 04/08/1999 S. 0001 - 0002



Spoločná pozícia Rady z 29. júla 1999 týkajúca sa príspevku Európskej únie na podporu urýchleného nadobudnutia platnosti Zmluvy o úplnom zákaze jadrových skúšok (CTBT) (1999/533/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 15, KEĎŽE rezolúcia Valného zhromaždenia Organizácie spojených národov 50/245 z 10. septembra 1996 vyzýva všetky štáty, aby podpísali a stali sa pri čo možno najbližšej príležitosti stranami zmluvy CTBT; ODVOLÁVAJÚC SA na ustanovenie článku XIV.2 zmluvy, podľa ktorej sa má na žiadosť väčšiny štátov zvolať konferencia, ktoré ju ratifikovali, s cieľom vyhodnotiť rozsah v akom sa plnia požiadavky uvedené v odseku 1 tohto článku a posúdiť a na základe konsenzu rozhodnúť, aké opatrenia v súlade s medzinárodným právom treba prijať s cieľom urýchlenia ratifikačného procesu tak, aby sa uľahčilo nadobudnutie platnosti tejto dohody, PRIJALA TÚTO SPOLOČNÚ POZÍCIU: Článok 1 Cieľom tejto spoločnej pozície je prispieť k urýchlenému nadobudnutiu platnosti Všeobecnej dohody o zákaze jadrových skúšok (CTBT) ako dôležitého kroku k podpore nešírenia jadrových zbraní a odzbrojenia, ktoré prispejú k medzinárodnej dôvere, stabilite a mieru. Článok 2 Európska únia prispieva najmä k úspešnému výsledku prvej konferencie na základe článku XIV CTBT, ktorá by sa mala uskutočniť vo Viedni v októbri 1999, s cieľom urýchlenia ratifikačného procesu CTBT, s cieľom uľahčenia nadobudnutia platnosti CTBT. Na dosiahnutie tohto cieľa Európska únia podporí: a) zvolanie konferencie na politickej úrovni; b) zvolanie následnej konferencie ako stanovuje článok XIV CTBT, až kým nenadobudne platnosť CTBT; c) čo najširšiu spoluprácu štátov, ktoré ratifikovali alebo podpísali CTBT, ako aj štátov, ktoré ju ešte nepodpísali; d) prítomnosť MVO na konferencii; e) opatrenia v súlade s medzinárodným právom, ktoré sa môžu prijať s cieľom urýchlenia ratifikačného procesu s cieľom uľahčiť skoré nadobudnutie platnosti CTBT; f) záverečné vyhlásenie konferencie, ktorou by sa vytvorila potrebná politická podpora pre snahy urýchliť ratifikačný proces a skoré urýchlenie nadobudnutia platnosti CTBT; g) označenie možných spôsobov ako pomôcť krajinám pri ratifikácii a vykonávaní procesu, vrátane výmeny informácií o založení vnútroštátnych orgánov a vykonávaní právnych predpisov. Článok 3 Európska únia pokračuje v podpore snáh Prípravnej komisie Organizácie CTBT zaviesť režim dodržiavania CTBT časovo účinným spôsobom a v súlade s CTBT. Článok 4 Európska únia podporí všetky štáty, ktoré zatiaľ tak neurobili, aby bezodkladne podpísali a ratifikovali CTBT, najmä tie štáty na zozname, ktorých ratifikácia ja potrebná pre nadobudnutie platnosti CTBT. Článok 5 Rada preskúma vykonávanie tejto spoločnej pozície s ohľadom na posúdenie možnosti ďalších aktivít s cieľom uľahčiť urýchlené nadobudnutie platnosti CTBT. Článok 6 Táto spoločná pozícia nadobúda platnosť dňom jej prijatia. Článok 7 Táto spoločná pozícia sa uverejní v úradnom vestníku. V Bruseli 29. júla 1999 Za Radu predseda S. Hassi --------------------------------------------------
Úradný vestník L 333 , 20/12/2003 S. 0096 - 0096



Spoločná stratégia európskej Rady 2003/897/SZBP z 12. decembra 2003, ktorou sa mení a dopĺňa spoločná stratégia 1999/877/SZBP o Ukrajine s cieľom predĺženia doby jej platnosti EURÓPSKA RADA, so zreteľom na Zmluvu o Európskej únii, a najmä na jej článok 13 ods. 2, so zreteľom na odporúčanie Rady, keďže: (1) Spoločná stratégia Európskej únie 1999/887/SZBP z 11. decembra 1999 o Ukrajine [1] stráca účinnosť 23. decembra 2003. (2) Je potrebné zmeniť a doplniť spoločnú stratégiu 1999/877/SZPB s cieľom predĺženia doby jej platnosti, PRIJALA TÚTO SPOLOČNÚ STRATÉGIU: Jediný článok V časti IV spoločnej stratégie 1999/877/SZPB sa prvý bod po názvom "doba trvania" nahrádza takto: "67. Táto spoločná stratégia sa uplatňuje do 23. decembra 2004. Európska rada ju môže, na základe odporúčania Rady, predĺžiť, revidovať a, ak je to potrebné, upraviť." Táto spoločná stratégia sa uverejní v Úradnom vestníku Európskej únie. V Bruseli 12. decembra 2003 Za Radu predseda S. Berlusconi [1] Ú. v. ES L 331, 23.12.1999, s. 1. --------------------------------------------------
1.

Článok 3 sa nahrádza takto: „Článok 3 Na účely dosiahnutia cieľov politík, mandátom OZEÚ je: a) zriadiť a udržiavať blízke kontakty so všetkými stranami mierového a transformačného procesu v regióne Veľkých jazier v Afrike, inými krajinami v regióne, Spojenými štátmi americkými, inými dôležitými krajinami, ako aj Organizáciou Spojených národov (OSN) a inými dôležitými medzinárodnými organizáciami, Africkou úniou (AÚ) a subregionálnymi organizáciami a ich predstaviteľmi, ako aj inými významnými regionálnymi lídrami na účely vzájomnej spolupráce na posilňovaní mierového procesu v mestách Lusaka a Arusha a mierových dohôd uzavretých v Pretórii a Luande; b) pozorovať mierové rokovania a mierový a transformačný proces medzi stranami a podľa potreby ponúknuť poradenstvo a pomoc Európskej únie; c) tam, kde sa o to žiada, prispievať k vykonávaniu mieru a zániku dohôd o prímerí uzavretých medzi stranami a diplomaticky s nimi rokovať v prípade nedodržiavania podmienok týchto dohôd; d) konštruktívne jednať so signatármi dohôd v rámci mierového procesu za účelom podpory súladu so základnými normami demokracie a dobrého riadenia vrátane dodržiavania ľudských práv a právneho štátu; e) prispieť k vykonávaniu Usmernení EÚ o deťoch a ozbrojenom konflikte; f) prispievať a spolupracovať s osobitným splnomocnencom Generálneho tajomníka OSN pre oblasť Veľkých jazier v Afrike a osobitným vyslancom predsedu AÚ na príprave konferencie o mieri, bezpečnosti, demokracii a rozvoji v oblasti Veľkých jazier; g) podávať správy o možnostiach intervencie Európskej únie v mierovom a transformačnom procese a o najlepšom spôsobe presadzovania iniciatív Európskej únie; h) monitorovať činnosť strán konfliktu, ktorá môže mať vplyv na výsledok prebiehajúcich mierových procesov; i) prispievať k lepšiemu pochopeniu úlohy Európskej únie medzi mienkotvornými lídrami v regióne.“
(5)

EABO by mala byť hlavným aktérom v oblasti odborného vzdelávania, ktorá by poskytovala odborné vzdelávanie v oblasti EBOP s osobitným zameraním na vzdelávacie kurzy o EBOP na strategickej úrovni. Mala by byť aktívnym partnerom v rámci celkového riadenia odborného vzdelávania EÚ,
(6)

V nadväznosti na preskúmanie EUJUST LEX zo strany generálneho tajomníka/vysokého splnomocnenca Rada 12. júna 2006 súhlasila s jej predĺžením o ďalších 18 mesiacov po uplynutí jej súčasného mandátu do 31. decembra 2007. Táto jednotná akcia by mala pokrývať prvú etapu tohto predĺženia do 31. októbra 2006.
(6)

Existujúce podrobné úpravy, ktoré sa týkajú zastúpenia Európskej únie vo výkonnej rade KEDO, by sa mali zachovať. V tejto súvislosti sa Rada a Komisia dohodli, že ak by sa výkonná rada KEDO zaoberala akoukoľvek záležitosťou, ktorá nepatrí do právomocí Euratomu, slovo by malo dostať predsedníctvo Rady Európskej únie a vyjadriť stanovisko k tejto záležitosti.
(3)

Mandát prípravného tímu ICM/OZEÚ by sa mal zmeniť, doplniť a predĺžiť do 30. novembra 2007 alebo 30 dní po schválení novej rezolúcie Bezpečnostnej rady Organizácie Spojených národov (BR OSN), ktorá nahradí rezolúciu BR OSN 1244 a schváli vymenovanie medzinárodného civilného zástupcu, pod podmienkou, že sa takáto rezolúcia BR OSN prijme do 1. novembra 2007.
(6)

Súčasný stav bezpečnosti v KDR by sa mohol zhoršiť, čo by mohlo mať závažné dôsledky na proces posilňovania demokracie, právneho štátu a medzinárodnej a regionálnej bezpečnosti. Pokračujúce zapájanie EÚ do politického úsilia a zabezpečenia zdrojov prispeje k stabilizácii regiónu.
(1)

Vo svojej rezolúcii č. 1816 (2008) o situácii v Somálsku, prijatej 2. júna 2008, Bezpečnostná rada Organizácie Spojených národov (BR OSN) vyjadrila obavy v súvislosti s hrozbou, ktorú pre prepravu humanitárnej pomoci do Somálska, pre bezpečnosť námorných obchodných trás a pre medzinárodnú plavbu znamenajú pirátske činy a ozbrojené lúpeže plavidiel. BR OSN vyzvala najmä štáty, ktoré chcú využívať námorné obchodné trasy pri somálskom pobreží, aby v spolupráci s dočasnou federálnou vládou posilnili a koordinovali činnosť zameranú na zabránenie pirátskym činom a ozbrojeným lúpežiam na mori. Oprávnila štáty, ktoré spolupracujú s dočasnou federálnou vládou a ktoré táto vláda vopred nahlásila generálnemu tajomníkovi Organizácie Spojených národov, že môžu vstúpiť na obdobie šiestich mesiacov od prijatia rezolúcie do územných vôd Somálska a využiť všetky prostriedky potrebné na zabránenie pirátskym činom a ozbrojeným lúpežiam na mori, a to v súlade s uplatniteľným medzinárodným právom. Okrem toho BR OSN požiadala zúčastnené štáty, aby medzi sebou koordinovali opatrenia, ktoré prijmú pri uplatňovaní uvedených ustanovení.
(3)

Mandát misie EUPOL COPPS by sa mal predĺžiť o dva roky a mala by sa stanoviť finančná referenčná suma určená na pokrytie výdavkov spojených s misiou EUPOL COPPS na obdobie od 1. januára 2009 do 31. decembra 2009.
(3)

Finančná referenčná suma v objeme 10 miliónov EUR, ktorá sa ustanovila v jednotnej akcii 2005/190/SZBP, sa doplnila o 11,2 milióna EUR jednotnou akciou Rady 2006/708/SZBP (2) a o 7,2 milióna EUR jednotnou akciou Rady 2008/304/SZBP (3), aby sa tak výdavky súvisiace s misiou EUJUST LEX pokryli do 30. júna 2009. Na pokrytie výdavkov súvisiacich s novou misiou na obdobie od 1. júla 2009 do 30. júna 2010 by sa mala poskytnúť ďalšia finančná referenčná suma.
Úradný vestník C 313 , 23/10/1996 S. 0011 - 0011



Akt Rady z 27. septembra 1996, ktorým sa vypracúva Dohovor o extradícii medzi členskými štátmi Európskej únie (96/C 313/02) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok K.3 ods. 2 písm. c), keďže na účely dosiahnutia cieľov Únie považujú členské štáty zlepšenie extradície medzi členskými štátmi Európskej únie za vec spoločného záujmu spadajúcu do rámca spolupráce upravenej v hlave VI zmluvy; ROZHODLA SA týmto vypracovávať dohovor vrátane prílohy k nemu, ktorého text sa nachádza v prílohe a ktorý dnes podpísali zástupcovia vlád členských štátov Európskej únie, ODPORÚČA, aby bol schválený členskými štátmi v súlade s ich ústavnými požiadavkami. V Bruseli 27. septembra 1996 Za Radu predseda M. Lowry --------------------------------------------------
Úradný vestník L 329 , 14/12/2001 S. 0003 - 0003



Rámcové rozhodnutie Rady zo 6. decembra 2001, ktoré mení a dopĺňa rámcové rozhodnutie Rady 2000/383/SVV o zvýšenej ochrane pred falšovaním prostredníctvom pokút a ďalších trestných sankcií v súvislosti so zavádzaním eura (2001/888/SVV) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok 31 písm. e) a článok 34 ods. 2 písm. b), so zreteľom na iniciatívu Švédskeho kráľovstva [1], so zreteľom na stanovisko Európskeho parlamentu, keďže: (1) Rada prijala dňa 29. mája 2000 rámcové rozhodnutie 2000/383/SVV o zvýšenej ochrane pred falšovaním prostredníctvom pokút a ďalších trestných sankcií v súvislosti so zavádzaním eura [2]. (2) Opatrenia v rámcovom rozhodnutí 2000/383/SVV majú byť doplnené ustanovením o uznaní predchádzajúcich odsúdení týkajúcich sa trestných činov uvedených v rámcovom rozhodnutí, PRIJALA TOTO RÁMCOVÉ ROZHODNUTIE: Článok 1 Nasledovný článok sa vkladá za článok 9 rámcového rozhodnutia 2000/383/SVV: "Článok 9a Uznanie predchádzajúcich odsúdení Každý členský štát uzná zásadu uznávania predchádzajúcich odsúdení za podmienok daných v rámci ich vnútroštátnych právnych predpisov a za tých istých podmienok uzná pre účely stanovenia recidivizmu konečné rozsudky vynesené v inom členskom štáte za trestné činy uvedené v článkoch 3 až 5 tohto rámcového rozhodnutia, alebo trestné činy uvedené v článku 3 dohovoru bez ohľadu na falšovanú menu." Článok 2 Vykonávanie 1. Členské štáty prijmú opatrenia potrebné na dosiahnutie súladu s týmto rámcovým rozhodnutím do 31. decembra 2002. 2. Do 31. decembra 2002 členské štáty oznámia Generálnemu sekretariátu Rady, Komisii a Európskej centrálnej banke znenie hlavných ustanovení transponujúcich do ich vnútroštátnych právnych predpisov povinnosti, ktoré im ukladá toto rámcové rozhodnutie. Článok 3 Nadobudnutie účinnosti Toto rámcové rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. V Bruseli 6. decembra 2001 Za Radu predseda M. Verwilghen [1] Ú. v. ES C 225, 10.8.2001, s. 9. [2] Ú. v. ES L 140, 14.6.2000, s. 1. --------------------------------------------------
(11)

EPZD by sa mal vydať len v prípade, že získanie požadovaných predmetov, dokumentov alebo údajov je potrebné na účely príslušného trestného alebo iného konania a týmto účelom primerané. Okrem toho by sa mal EPZD vydať len vtedy, ak by sa v porovnateľnom prípade mohli príslušné predmety, dokumenty alebo údaje získať podľa vnútroštátneho právneho poriadku štátu pôvodu. Za zabezpečenie súladu s týmito podmienkami by mal zodpovedať orgán štátu pôvodu. Dôvody na neuznanie alebo na nevykonanie by sa preto týchto otázok nemali týkať.
Úradný vestník 187 , 08/08/1967 S. 0006 - 0006

Dánske špeciálne vydanie: Série I Kapitola 1967 S. 0204

Anglické špeciálne vydanie: Série I Kapitola 1967 S. 0227

Grécke špeciálne vydanie: Kapitola 01 Zväzok 1 S. 0107

Španielske špeciálne vydanie: Kapitola 01 Zväzok 1 S. 0128

Portugalské špeciálne vydanie Kapitola 01 Zväzok 1 S. 0128



Nariadenie Rady č. 423/67/EHS, 6/67/Euratom z 25. júla 1967, ktorým sa určujú platové pomery členov Komisie EHS a Komisie ESAE a Vysokého úradu, ktorí neboli vymenovaní za členov spoločnej Komisie Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev [1], a najmä na jej článok 34, keďže je na Rade stanoviť platové pomery bývalých členov vysokého úradu a komisií Európskeho hospodárskeho spoločenstva a Európskeho spoločenstva pre atómovú energiu, ktorí po odchode zo svojich funkcií neboli vymenovaní za členov Komisie, PRIJALA TOTO NARIADENIE: Článok 1 Bývalí členovia vysokého úradu a komisií Európskeho hospodárskeho spoločenstva a Európskeho spoločenstva pre atómovú energiu, ktorí po odchode zo svojich funkcií podľa článku 32 Zmluvy o vytvorení spoločnej Rady a spoločnej Komisie Európskych spoločenstiev neboli vymenovaní za členov spoločnej Komisie, majú nárok od 1. augusta 1967 do 31. decembra 1967 poberať základný plat, rodinné prídavky a príspevky na ubytovanie stanovené v článkoch 2, 3 a 4 ods. 1 nariadenia Rady č. 422/67/EHS, 5/67/Euratom [2] z 25. júla 1967. Pokiaľ príslušná osoba začne počas uvedeného obdobia vykonávať novú zárobkovú činnosť, odpočíta sa od výšky stanovených platieb jej hrubá mesačná odmena, t. j. odmena pred zdanením. Ustanovenia druhej vety článku 7 ods. 3 a článku 7 ods. 4 nariadenia Rady č. 422/67/EHS, 5/67/Euratom z 25. júla 1967 sa použijú analogicky. Článok 2 Ustanovenia článkov 5, 11, 12, 13, 15, 17, 18, 19 a 21 nariadenia č. 422/67/EHS, 5/67/Euratom sa uplatňujú na bývalých členov vysokého úradu a komisií Európskeho hospodárskeho spoločenstva a Európskej agentúry pre atómovú energiu uvedené v článku 1; ustanovenia článkov 7, 8 a 9 príslušného nariadenia sa na nich budú uplatňovať od 1. januára 1968 a ustanovenia článku 14 uvedeného nariadenia sa budú uplatňovať analogicky od 6. júla 1967 do 31. decembra 1967. Obdobie, počas ktorého boli vykonávané platby stanovené v článku 1, sa zoberie do úvahy pri výpočte prechodného príspevku a nároku dôchodok. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júla 1967 Za Radu predseda Fr. Neef [1] Ú. v. ES 152, 13.7.1967, s. 2. [2] Ú. v. ES 187, 8.8.1967, s. 1. --------------------------------------------------
Úradný vestník L 067 , 24/03/1970 S. 0012 - 0012

Fínske špeciálne vydanie: Kapitola 3 Zväzok 3 S. 0022

Dánske špeciálne vydanie: Série I Kapitola 1970(I) S. 0140

Švédske špeciálne vydanie: Kapitola 3 Zväzok 3 S. 0022

Anglické špeciálne vydanie: Série I Kapitola 1970(I) S. 0159

Grécke špeciálne vydanie: Kapitola 03 Zväzok 5 S. 0072

Španielske špeciálne vydanie: Kapitola 03 Zväzok 3 S. 0206

Portugalské špeciálne vydanie Kapitola 03 Zväzok 3 S. 0206



Nariadenie Komisie (EHS) č. 538/70 z 23. marca 1970, ktorým sa mení a dopĺňa nariadenie (EHS) č. 315/68, pokiaľ ide o veľkosť anemone coronaria KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 [1] z 27. februára 1968 o zavedení spoločnej organizácie trhu so živými stromami a inými rastlinami, cibuľami, koreňmi a podobným tovarom, rezanými kvetmi a okrasnými rastlinami a najmä na jeho článok 4, keďže pokusy experimentálnej stanice ukázali, že pri súčasných pestovateľských metódach sa môže z hľúz menších než tých, ktoré sú stanovené spoločnými normami kvality, získať anemone coronaria dobrej kvality; keďže by sa preto tieto normy mali upraviť; keďže opatrenia stanovené v tomto nariadení sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 V tabuľke v oddiele III prílohy nariadenia (EHS) č. 315/68, naposledy zmeneného a doplneného nariadením (EHS) č. 448/69, [2] sa text týkajúci sa "anemone coronaria" nahrádza textom v prílohe k tomuto nariadeniu. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. marca 1970 Za Komisiu predseda Jean Rey [1] Ú. v. ES L 55, 2.3.1968, s. 1. [2] Ú. v. ES L 61, 12.3.1969, s. 1. -------------------------------------------------- PRÍLOHA Produkt (botanické označenie) | Metoda triedenia | Minimálna veľkosť | Veľkostné triedy | Anemone coronaria | A, B, C | 2 cm | 2-3; 3-4; 4-5; 5-6; 6-7; 7-8; 8 a viac | --------------------------------------------------
Úradný vestník L 352 , 29/12/1980 S. 0001 - 0001

Grécke špeciálne vydanie: Kapitola 11 Zväzok 23 S. 0013

Španielske špeciálne vydanie: Kapitola 11 Zväzok 13 S. 0073

Portugalské špeciálne vydanie Kapitola 11 Zväzok 13 S. 0073



Nariadenie Rady (EHS) č. 3338/80 zo 16. decembra 1980 o uzatvorení dohody o založení spoločného výboru a dohody o obchodovaní s priemyselnými výrobkami medzi Európskym hospodárskym spoločenstvom a Rumunskou socialistickou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže dohoda o založení spoločného výboru a dohoda o obchodovaní s priemyselnými výrobkami medzi Európskym hospodárskym spoločenstvom a Rumunskou socialistickou republikou by sa mala schváliť, PRIJALA TOTO NARIADENIE: Článok 1 Dohoda o založení spoločného výboru a dohoda o obchodovaní s priemyselnými výrobkami medzi Európskym hospodárskym spoločenstvom a Rumunskou socialistickou republikou sa týmto schvaľujú v mene spoločenstva. Znenia dohôd sa pripoja k tomuto nariadeniu. Článok 2 Predseda Rady vykoná oznámenia podľa článku 5 dohody o založení spoločného výboru a podľa článku 13 dohody o obchodovaní s priemyselnými výrobkami [1]. Článok 3 Spoločenstvo je v zastúpení spoločného výboru založeného prvou dohodou uvedenou v článku 1 Komisiou, ktorej pomáhajú zástupcovia členských štátov. Článok 4 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 16. decembra 1980 Za Radu predseda Colette Flesch [1] Dátum nadobudnutia platnosti dohody sa uverejní v Úradnom vestníku Európskych spoločenstiev Generálnym sekretariátom Rady. --------------------------------------------------
Úradný vestník L 069 , 15/03/1980 S. 0033 - 0033

Grécke špeciálne vydanie: Kapitola 03 Zväzok 28 S. 0057

Španielske špeciálne vydanie: Kapitola 03 Zväzok 17 S. 0186

Portugalské špeciálne vydanie Kapitola 03 Zväzok 17 S. 0186



Nariadenie Komisie (EHS) č. 632/80 zo 14. marca 1980 stanovujúce podrobné pravidlá na pridávanie sacharózy vo vodnom roztoku do určitých vinárskych výrobkov v určitých oblastiach vinohradníckej zóny A, a ktorým sa po druhý krát mení a dopĺňa nariadenie (EHS) č. 1594/70 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 337/79 z 5. februára 1979 o spoločnej organizácii trhu s vínom [1], naposledy zmenené a doplnené nariadením (EHS) č. 459/80 [2], a najmä na jeho článok 33 ods. 8, so zreteľom na nariadenie Rady (EHS) č. 338/79 z 5. februára 1979, ktorým sa stanovujú zvláštne ustanovenia, týkajúce sa akostných vín stanovených pestovateľských oblastí [3], naposledy zmenené a doplnené nariadením (EHS) č. 459/80, a najmä na jeho článok 8 ods. 6, keďže výsledok poslednej zmeny a doplnenia nariadení (EHS) č. 337/79 a (EHS) č. 338/79 je, že druhý pododsek článku 33 ods. 3 nariadenia (EHS) č. 337/79 a piaty pododsek článku 8 ods. 2 nariadenia (EHS) č. 338/79, podľa ktorých je možné až do 15. marca 1984 pridávať sacharózu vo vodnom roztoku v prípade výrobkov, ktoré pochádzajú z odrôd vinnej révy s pomerne kyslými hroznami, a ktoré sa vyrobili z hrozna zberaného v určitých vinárskych oblastiach severných častí vinohradníckej zóny A, kde je tento postup tradičný; keďže je preto potrebné špecifikovať odrody vinnej révy ako aj príslušné pestovateľské oblasti; keďže špecifikáciou odrôd vinnej révy sa stáva článok 3 nariadenia (EHS) č. 1594/70 [4], zmenený a doplnený nariadením (EHS) č. 2531/77 [5], bezpredmetný; keďže opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 1. Odrodami vinnej révy uvedenými v prvej zarážke druhého pododseku článku 33 ods. 3 nariadenia (EHS) č. 337/79 a v prvej zarážke piateho pododseku článku 8 ods. 2 nariadenia (EHS) č. 338/79 sú "Riesling" a "Elbling". 2. Vinárskymi oblasťami uvedenými v druhej zarážke druhého pododseku článku 33 ods. 3 nariadenia (EHS) č. 337/79 a v druhej zarážke piateho pododseku článku 8 ods. 2 nariadenia (EHS) č. 338/79 sú tieto: - Ahr, - Mittelrhein, - Rheingau, - Mosel/Saar/Ruwer, - Nahe, - Moselle luxemburgeoise. 3. Sacharózu vo vodnom roztoku možno pridávať pre zvýšenie obsahu alkoholu iba do výrobkov s obsahom kyseliny najmenej 12 g/l vyjadrené v kyseline vínnej. Článok 2 Článok 3 nariadenia (EHS) č. 1594/70 sa týmto zrušuje. Článok 3 Toto nariadenie nadobudne účinnosť 1. marca 1980. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. marca 1980 Za Komisiu Finn Gundelach podpredseda [1] Ú. v. ES L 54, 5.3.1979, s. 1. [2] Ú. v. ES L 57, 29.2.1980, s. 32. [3] Ú. v. ES L 54, 5.3.1979, s. 48. [4] Ú. v. ES L 173, 6.8.1970, s. 23. [5] Ú. v. ES L 294, 18.11.1977, s. 10. --------------------------------------------------